«Таврида 5.0»-м КъБР-м щыщ зэчиифIэхэр хохьэ
Мы гъэм япэу ди къэралым щокIуэкI «Таврида 5.0» щIалэгъуалэ зэхыхьэ ин. Кърым къыщызэрагъэпэща щэнхабзэ, гъуазджэ форумым мы зэманым и гуащIэгъуэщ. Ди гуапэ зэрыхъущи, урысейпсо фестиваль-зэпеуэм хэтщ ди республикэм и лIыкIуэхэри.
Мы махуэхэм и чэзущ «Рэп сменэм». А зэпеуэм я зэфIэкIхэр щагъэлъэгъуэну хущIокъу уэрэджыIакIуэ ныбжьыщIэхэм, продюсер, битмейкер щIалэхэм, усыгъэмрэ къафэмрэ дахьэххэм (hip-hop, jazz-funk, street-style жанрхэм иту). КъинэмыщIауэ, форумым хэтщ езыхэм ятха уэрэдхэр зыгъэзэщIэж авторхэри. Апхуэдэ щIыкIэм тету зэхаша форумым екIуэлIащ щIалэгъуалэ академическэ, цIыхубэ гупхэр, уэрэд гъэзэщIэкIэ елъытауэ стиль зэмылIэужьыгъуэхэм тет уэрэджыIакIуэ ныбжьыщIэхэр.
Къэбэрдей-Балъкъэр Республикэм щыщу «Таврида 5.0»-м хэтщ ныбжьыщIэ з эчиифIэхэу Ервас Астемыр, Атабиевэ Малика, КIэщт Лаурэ, Амщокъуэ Амырхъан, Батырбий Бэллэ, Бэрсокъуэ Диан э, Къудей Елдар сымэ. Абыхэм ябгъэдэлъ творческэ зэфIэкIхэм жанр зэмылIэужьыгъуэ куэд къызэщIаубыдэ.
Ди лъахэгъу щIалэгъуалэм дохъуэхъу урысейпсо утыкум ехъулIэныгъэфIхэр щызыIэрагъэхьэну.
ЖЫЛАСЭ Маритэ.
